# CONVOCATÒRIA DE SUBVENCIONS A LES AGRUPACIONS FALLERES PER A LA CELEBRACIÓ D'ACTES COMMEMORATIUS DEL SEU VINT-I-CINC ANIVERSARI O ELS SEUS MÚLTIPLES

1. **OBJECTE**

1.1.- L'objecte de la present convocatòria és l'ajuda econòmica per a la celebració d'actes commemoratius del vint-i-cinc aniversari o els seus múltiples a les agrupacions de falles reconegudes per Junta Central Fallera

1.2.- La convocatòria es referix a l'aniversari corresponent a l'exercici faller 2023-2024.

1.3.- S'entén per aniversari, a l'efecte d'esta convocatòria, els de l'exercici acreditat pels mitjans indicats en l'apartat 5, que complisquen l'aniversari en l'exercici 2023-2024.

1.4.- Les activitats subvencionables hauran d'haver-se realitzat en el període comprés en el citat exercici. L'aniversari es computa a partir del primer exercici faller d'activitat.

1.5.- Si se sol·licita el vint-i-cinc aniversari, o els seus múltiples, s'haurà de comptar amb el certificat de Junta Central Fallera, acreditatiu de l'exercici en què va ser fundada l'agrupació.

Es consideren irrellevants els canvis de denominació de l'agrupació fallera.

L'any de la constitució/fundació es justificarà per mitjà de la documentació de la pròpia agrupació, documentació de les comissions agrupades, premsa de l'època, arxius històrics, biblioteques o hemeroteques.

1. **NORMATIVA APLICABLE**

La present convocatòria es regirà pel que es preveu en l'Ordenança general de subvencions de l'Ajuntament de València i els seus organismes públics (OGS) aprovada per acord de 28 de juliol de 2016, i publicada en el BOP el 2 de novembre de 2016; en la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el reglament de l'esmentada Llei; les Bases d'execució del pressupost municipal de l'exercici corresponent, així com per la Llei 39/2015, d'1 d'octubre del procediment administratiu comú de les administracions públiques i per la resta de normativa de desenvolupament i complementària.

1. **COMPETÈNCIA**

L'òrgan competent per a la convocatòria i concessió d'estes subvencions és la Presidència Executiva de Junta Central Fallera, per analogia amb el que es preveu en l'article 10 de la Llei 38/2003, de 17 de novembre, General de Subvencions (LGS) i conforme a la competència residual continguda en l'article 11.12 del Reglament de Règim Intern de Junta Central Fallera.

1. **REQUISITS PER A SER BENEFICIÀRIA I FORMA D'ACREDITACIÓ**

Podran sol·licitar estes ajudes les agrupacions de falla reconegudes per Junta Central Fallera, que compten amb capacitat jurídica per a això. L'acreditació d'estos extrems s'efectuarà per mitjà de declaració responsable

Per a poder optar a ser beneficiàries de la subvenció, les esmentades entitats hauran d'estar inscrites en el Registre Municipal d'Entitats Ciutadanes de l'Ajuntament de València a la data de finalització del termini de presentació de la sol·licitud de subvenció, comprovant-se d'ofici per Junta Central Fallera el compliment d'este requisit.

1. **FINANÇAMENT I GASTOS SUBVENCIONABLES**

Les activitats objecte de la present convocatòria es finançaran amb els crèdits que figuren en el pressupost de Junta Central Fallera consignats a este efecte, aplicació pressupostària 09-338-48905 denominada SECRETÀRIA ACTIVITAT FALLERA: ALTRES TRANSFERÈNCIES (AGRUPACIONS) i amb una quantia total màxima de 9.000,00.-€, sense perjuí de la seua compatibilitat amb la percepció d'altres subvencions, ajudes, ingressos o recursos amb la mateixa finalitat.

L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.

En cap cas el cost d'adquisició dels gastos subvencionables podrà ser superior al valor de mercat. Junta Centra podrà procedir a la comprovació d'estos valors pels mitjans que estime pertinents per al càlcul de la subvenció.

La quantia individualitzada a concedir ascendix a 3.000,00 euros.

Els gastos subvencionables seran els que es realitzen en l'exercici faller 2023-2024 i que tinguen per objecte exclusivament la commemoració de l'aniversari.

El règim de pagament de la subvenció serà amb la justificació prèvia per l'entitat beneficiària de la realització de l'activitat, segons el que s'establix en l'article 18.4.t) de la OGS, i amb exempció de la constitució de garantia pel caràcter no lucratiu de les entitats beneficiàries.

Seran subvencionables les activitats següents:

* + - L'organització d'exposicions, físiques o de caràcter virtual, de temàtica vinculada o relacionada amb els diferents aspectes de l'aniversari.
		- L'elaboració de qualsevol suport gràfic o audiovisual que es realitze amb motiu de l'aniversari.
		- La producció i edició de llibres relacionats amb l'aniversari.
		- El suport als actes organitzats amb motiu de la commemoració de l'aniversari.
		- Qualsevol altre gasto que, dins dels límits legals, servisca per al desenvolupament de les activitats fetes amb motiu de l'aniversari.

No seran subvencionables les activitats següents:

* + - Les activitats esportives, socials, gastronòmiques, recreatives, de viatges o similars.
		- Les activitats consistents en el manteniment de l'entitat promotora.
		- L'adquisició de béns mobles que suposen un increment en el patrimoni de l'entitat, així com el lloguer de béns mobles.
		- Qualsevol altre gasto que no servisca per al desenvolupament de les activitats fetes amb motiu de l'aniversari.
1. **SOL·LICITUDS**

De conformitat amb els articles 14.2 i 16 de la Llei 39/2015, d'1 d'octubre, del procediment administratiu comú de les administracions públiques, les entitats sol·licitants estan obligades a la presentació telemàtica de les sol·licituds.

El formulari de sol·licitud i els seus annexos, si és el cas, s'han d'emplenar en els models normalitzats disponibles en la pàgina web de Junta Central Fallera [**www.fallas.com**](http://www.fallas.com)**.**, Administració, Subvencions.

S'haurà de disposar de firma electrònica avançada, expedida per l'òrgan competent. En el supòsit de presentació per tercers de la sol·licitud davant la seu electrònica de l'Ajuntament de València, caldrà adjuntar autorització de la presidència de l'entitat. El model d'autorització es troba en la pàgina web de Junta Central Fallera [**www.fallas.com**](http://www.fallas.com)**.**, Administració, Subvencions.

Al costat del formulari de sol·licitud haurà de presentar-se la següent documentació:

**A.- Declaració responsable** subscrita per la persona que ostenta la presidència, en document normalitzat que estarà en l'apartat Subvencions de la pàgina web de Junta Central Fallera, relativa als punts següents:

* + - 1. Assumir el compromís de destinar la subvenció a la finalitat prevista i de justificar en el termini assenyalat i davant Junta Central Fallera l'aplicació dels quantitats rebudes.
			2. No trobar-se incursa en les prohibicions d'obtindre la condició de beneficiària de subvencions relacionades en els articles 13.2 i 13.3 de la Llei 38/2003, de 17 de novembre, general de subvencions.
			3. Trobar-se inscrita en el Registre Municipal d'Entitats Ciutadanes de l'Ajuntament de València.
			4. Estar exempta o no subjecta, o trobar-se al corrent del compliment de les obligacions tributàries i de Seguretat Social imposades per les disposicions vigents.
			5. No trobar-se incursa en procediments de constrenyiment per deutes contrets amb l'Ajuntament de València.
			6. No tindre subvencions de l'Ajuntament de València o els seus organismes pendents de justificar a la conclusió del termini de presentació d'instàncies. L'apreciació d'esta prohibició es realitzarà de manera automàtica i subsistirà mentres perdure l'absència de justificació
			7. No tindre pendents de reintegrament, total o parcial, subvencions concedides amb anterioritat per l'Ajuntament de València.
			8. Assumir el compromís de mantindre el compliment de les anteriors obligacions durant el termini de temps inherent al reconeixement del dret o facultat o al seu exercici, de conformitat amb l'art. 69.1 de la Llei 39/2015, d'1 d'octubre, del procediment administratiu comú de les administracions públiques.
			9. Si ha rebut o no altres subvencions, ajudes, ingressos o recursos per a la mateixa finalitat que financen l'activitat subvencionada, si és el cas, indicant si s'han concedit i quantitat o si està pendent de resolució, així com entitat de procedència.

**B.- Memòria de les activitats realitzades.**

Justificació dels gastos: La justificació pel beneficiari del compliment de les condicions imposades i els objectius previstos en l'acord de concessió es farà en la modalitat de compte justificatiu amb aportació de justificants de gasto.

El compte justificatiu tindrà, entre altres, el següent contingut:

1. Document normalitzat de compte justificatiu que es troba en impresos dins del tràmit de la seu electrònica.
2. Factures acreditatives del gasto de l'activitat degudament identificada i amb els requisits exigits en el Reglament pel qual es regulen les obligacions de facturació, aprovat per Reial decret 1619/2012, de 30 de novembre, i altres documents de valor probatori equivalent en el tràfic jurídic mercantil o amb eficàcia administrativa.
3. Acreditació del pagament, pels mitjans establits en l'article 34.3 de la Llei 10/2010, de 28 d'abril, de prevenció del blanqueig de capitals i del finançament del terrorisme. Així mateix, haurà de tindre's en compte el límit fixat per als pagaments en efectiu per l'article 7. U. 1 de la Llei 7/2012, de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i lluita contra el frau.
4. Les factures i justificants de pagament que es presenten per a acreditar els gastos realitzats s'han de presentar en un únic arxiu PDF que ha d'incloure cada factura relacionada en l'annex “Compte justificatiu” seguida de justificant de pagament corresponent i respectant l'orde seguit en l'annex.

Per als imports inferiors a 1.000 euros s'haurà de presentar rebut del proveïdor per mitjà de la firma i expressió de cobrat en la mateixa factura, o aportació del justificant del pagament realitzat.

En cas d'haver modificat el CIF, domicili fiscal i dades bancàries on es desitja rebre la subvenció, haurà de comunicar-se en Junta Central Fallera mitjançant el procediment telemàtic d'alta i manteniment en fitxer de creditors, cessionaris, personal propi i tercers.

Els requisits de trobar-se al corrent en el compliment de les obligacions tributàries i amb la Seguretat Social i de les obligacions per reintegrament de subvencions hauran de concórrer no sols en el moment de la concessió, sinó també en el del reconeixement de l'obligació.

Els certificats i declaracions tindran una validesa de sis mesos des de la data de la seua expedició o emissió. Si caducaren abans de la concessió i del cobrament de la subvenció, s'haurà de presentar, a requeriment del servici gestor, una certificació o declaració actualitzada; excepte quan haja sigut autoritzada a l'obtenció de l'acreditació a la qual es fa referència més amunt.

1. **PUBLICACIÓ I TERMINI DE PRESENTACIÓ DE SOL·LICITUDS**

La convocatòria serà publicada en la Base de dades Nacional de Subvencions (BDNS), que remetrà l'extracte al Butlletí Oficial de la Província de València, i en la seu electrònica i la pàgina web de Junta Central Fallera.

El termini de presentació de les sol·licituds d'ajuda econòmica per aniversari, acompanyades de la documentació enumerada més amunt, serà de vint dies naturals a comptar del següent a la publicació en el Butlletí Oficial de la Província de València.

1. **CONCESSIÓ DE LES AJUDES**

8.1.- La instrucció del procediment de concessió serà a càrrec de Junta Central Fallera.

8.2.- Es tracta d'un procediment de concurrència competitiva.

8.3.- Les ajudes econòmiques es concediran mentres existisca crèdit pressupostari i respectant l'orde de presentació de sol·licituds (dia i hora).

8.4.- La notificació dels actes de tramitació i resolutoris d'esta subvenció, d'acord amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques, es realitzarà mitjançant exposició pública de llistes en el tauler d'edictes electrònic i en la web de Junta Central Fallera, tenint estes publicacions els mateixos efectes que la notificació.

8.5.- Una vegada finalitzat el termini de presentació de sol·licituds i després de la comprovació del compliment dels requisits de totes les presentades, s'elaborarà la llista provisional on es farà constar, entre altres aspectes si resulta necessari:

* Sol·licituds admeses: les que compten amb documentació completa, la qual cosa no suposa dret a obtindre subvenció.
* Sol·licituds excloses: aquelles que manquen d'algun dels requisits exigits per a resultar beneficiàries o incórreguen en causa d'exclusió, amb indicació d'esta causa d'exclusió.
* Sol·licituds que cal esmenar: aquelles en les quals falte documentació acreditativa d'alguna de les circumstàncies al·legades en la sol·licitud, amb indicació del motiu a què es referix.

S'atorgarà un termini de deu dies, comptats des de l'endemà de la publicació de l'anunci en la pàgina web de Junta Central Fallera, perquè les agrupacions interessades esmenen la falta o acompanyen els documents preceptius, amb indicació que, si així no ho feren, se'ls tindrà per desistides de la seua petició, prèvia resolució que haurà de ser dictada en els termes previstos en la legislació esmentada en matèria de procediment administratiu.

De conformitat amb el que es disposa en l'article 25.3 de la LGS, l'article 63 del RLGS i 20.2 de la OGS, la resolució, a més dels sol·licitants als quals es concedixen les subvencions, farà constar, si escau, de manera expressa, la desestimació de la resta de les sol·licituds.

L'acord que s'adopte serà notificat a través de la seua publicació, de la manera indicada en el punt 8.4.

S'entén acceptada la subvenció per part de les agrupacions beneficiàries si, en el termini de 10 dies comptats a partir de la data de la publicació de la llista de beneficiaris i exclosos en el tauler d'edictes electrònic, no han manifestat expressament la seua renúncia, i no seran admeses les que es presenten transcorregut este termini.

El termini màxim per a resoldre i notificar l'acord de concessió o denegació serà de sis mesos a comptar des del següent a la finalització del termini de presentació de les sol·licituds. Transcorregut el termini màxim establit, sense que s'haguera dictat i notificat resolució expressa, la sol·licitud s'entendrà desestimada per silenci administratiu, conforme al que es preveu en l'article 25.5 de la LGS i l'article 20.8 de la OGS.

Contra la resolució del President Executiu de JCF de concessió o denegació de les subvencions d'esta convocatòria, que esgota la via administrativa, es pot interposar, amb caràcter potestatiu, recurs de reposició davant l'òrgan que el va dictar en el termini d'un mes, comptat des de l'endemà de la data de la publicació, de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques. Si és el cas, es podrà interposar un recurs contenciós administratiu davant els jutjats contenciosos administratius de València, dins del termini de dos mesos, comptats des de l'endemà de la publicació de l'acord de la Junta de Govern Local, de conformitat amb els articles 8, 10, 14 i 46 de la Llei 29/98, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere procedent.

Únicament servirà per a la justificació del gasto l'import total de la base imposable (exclòs l'IVA) de les factures. Per això, este import ha de ser almenys igual a l'import concedit.

En tot cas, les factures hauran d'ajustar-se amb caràcter general al contingut exigit en el reglament pel qual es regulen les obligacions de facturació, i reunir entre altres, els requisits següents:

* Identificació del proveïdor per mitjà de nom o raó social, NIF o CIF i domicili.
* Identificació clara de l'entitat per mitjà de nom, CIF i domicili.
* Número i data d'expedició.
* Concepte o descripció suficient de l'activitat i imports parcials –preus unitaris- i totals, en què s'especifique la base imposable i el tipus de gravamen a l'efecte de l'aplicació de l'IVA i si és el cas de l'IRPF.
* Hauran d'estar datades dins de l'exercici festiu al qual es referix esta convocatòria i com a màxim en la data en la qual finalitza el termini de justificació.

Quan la quantia del gasto a justificar siga inferior a 1.000,00 €, la justificació del pagament es farà amb inclusió de l'expressió “cobrat/pagat” en la factura emesa pel proveïdor o descripció que l'identifique, o aportació del justificant del pagament realitzat.

Quan la quantia del gasto a justificar siga igual o superior a 1.000,00 €, amb independència del número factures emeses, el pagament no podrà realitzar-se en efectiu, de conformitat amb l'article 7 de la Llei 7/2012, de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i lluita contra el frau.

8.6.- Per a acreditar el pagament del gasto s'acceptaran:

* Transferència bancària: es justificarà mitjançant còpia del resguard del càrrec. En el supòsit de no aparéixer expressament identificat el beneficiari, resultarà necessari aportar acreditació d'este extrem.
* Xec nominatiu: es justificarà mitjançant còpia del xec i extracte bancari del càrrec en compte corresponent al xec. Si l'extracte no identifica la persona beneficiària del xec, haurà d'aportar-se declaració responsable de l'entitat financera o de la presidència de l'entitat on s'indique la correspondència entre extracte i xec, indicant a més que es tracta de xec nominatiu i no al portador. No obstant això, si del número de sèrie del xec es desprén que existix correlació entre xec i extracte no serà necessari aportar declaració.
* Qualsevol altre tipus d'acreditació dins dels termes legals.

8.7.- Quant a la justificació i el procediment, s'atendrà a més el que disposa la normativa vigent.

1. **DEVOLUCIÓ VOLUNTÀRIA**

La devolució voluntària de la subvenció es realitzarà mitjançant autoliquidació.

Una vegada complit este tràmit, es procedirà al càlcul dels interessos de demora corresponents, d'acord amb el que es preveu en l'article 38 de la LGS i en l'article 90 del seu Reglament.

1. **REVOCACIÓ I REINTEGRAMENT DE LES SUBVENCIONS**

Són causes de revocació de les ajudes, procedint si és el cas al reintegrament d'estes, l'incompliment d'acreditació de la subvenció i de les obligacions arreplegades en esta convocatòria, a més de les quals s'establixen en l'article 37 de la LGS.

L'òrgan concedent, prèvia tramitació del procediment legalment establit, podrà revocar totalment o parcialment les subvencions concedides, amb l'obligació per part de l'entitat beneficiària de retornar l'import rebut i de pagar l'interés de demora corresponent, en els supòsits i mitjançant la tramitació del procediment de reintegrament que preveuen la LGS, i els articles 39, 40 i 41 de l'Ordenança general de subvencions de l'Ajuntament de València i els seus organismes públics.

El reintegrament es realitzarà mitjançant el corresponent procediment de reintegrament de les quantitats indegudament percebudes, notificant a la persona interessada l'import de la subvenció que ha de ser reintegrada a l'Ajuntament de València juntament amb els interessos de demora que procedisquen.

La inexactitud o falsedat de la declaració responsable, a més de ser causa d'exclusió de la convocatòria, és també causa de revocació de la subvenció, sense perjuí de les responsabilitats de qualsevol tipus en què hagen pogut incórrer les persones sol·licitants a conseqüència de la inexactitud o la falsedat en la declaració.

1. **OBLIGACIONS DEL BENEFICIARI**

Les entitats beneficiàries de les subvencions per aniversari estaran obligades amb caràcter general a complir el que establix l'article 14.1 de la LGS i l'article 11 de l'Ordenança general de subvencions de l'Ajuntament de València i els seus Organismes Públics. En concret, entre altres:

* Realitzar l'activitat objecte de l'ajuda.
* Justificar el compliment dels requisits i condicions necessàries, així com la realització de l'activitat i el compliment de la finalitat que determina la concessió i aplicació a la seua finalitat dels fons rebuts.
* Sotmetre's a les actuacions de comprovació i control previstes per la vigent normativa en matèria de subvencions.
* Conservar els documents justificatius de l'aplicació dels fons percebuts, inclosos els electrònics.
* Adoptar mesures de difusió del caràcter públic del finançament de l'activitat subvencionada, adequades a l'objecte subvencionat, tant en la forma com en la duració, com la inclusió de la imatge institucional de Junta Central Fallera o llegendes relatives al finançament públic.

Per a això s'haurà d'incloure en més d'un dels mitjans següents esta menció al finançament: cartells, plaques commemoratives, materials impresos (llibrets), mitjans electrònics (xarxes socials i/o pàgina web) o audiovisuals o mencions realitzades en els mitjans de comunicació, i amb anàloga rellevància a la utilitzada respecte d'altres fonts de finançament.

S'hauran d'incorporar els logos posats a disposició en el tràmit específic de la seu electrònica i, si és el cas, indicar una llegenda en la qual conste que han rebut subvencions de l'Ajuntament de València per a la realització de les activitats a subvencionar.

* Procedir al reintegrament dels fons percebuts en els supòsits previstos en l'article 37 de la LGS i la resta de normativa aplicable. El reintegrament comportarà l'exigència de l'interés de demora corresponent des del moment del pagament de la subvenció fins al dia en què s'acorde la procedència del reintegrament.

En el supòsit d'incompliment parcial de l'objectiu o de l'obligació de justificar, el reintegrament s'exigirà per l'excés percebut sobre el que s'ha complit o justificat, previ el requeriment pel qual es va presentar la justificació, segons el que establix l'article 70.3 del RLGS.

1. **CRITERIS DE GRADUACIÓ DELS POSSIBLES INCOMPLIMENTS DE CONDICIONS**

Els criteris de graduació dels possibles incompliments de condicions imposades amb motiu de la concessió de subvencions a este efecte de determinar la quantitat que finalment haja de percebre l'entitat beneficiària o, si escau, l'import a reintegrar, són els següents:

* L'incompliment de qualsevol de les obligacions imposades amb motiu de la concessió de les subvencions o el seu compliment extemporani, quan el seu compliment total fora determinant per a la consecució de la fi pública perseguida, serà causa de pèrdua total del dret de cobrament de la subvenció o de reintegrament, en cada cas.
* Fora dels casos expressats en el paràgraf precedent, el compliment parcial de les condicions o la realització en termini de només una part de l'activitat, sempre que s'acredite una actuació de l'entitat beneficiària inequívocament tendent a la satisfacció dels compromisos o existira causa de força major, donarà lloc al pagament parcial de la subvenció o, si escau, al reintegrament també parcial aplicant la proporció en què es trobe l'activitat realitzada respecte del total.
* Si en la realització d'una comprovació o control financer pels servicis de l'Administració es posara de manifest la falta de pagament de tots o part dels gastos realitzats, després de cobrada la subvenció, sent exigibles pels respectius creditors, s'exigirà el reintegrament aplicant el principi de proporcionalitat, a este efecte del qual es considerarà reintegrable la subvenció en proporció als gastos no pagats respecte al total de gastos subvencionables imputats.